da da en sv da en en pl da da da en da da da da da nn da pl da en et nn da da id da da fr da da da da da da da da da da da da da da da da da nn da da da da pl da da da da da en da da et da da nn da da da da da da da id da da da da da da da da fr da da da da da da da nn da pl da en et nn da da id da da fr sv de da sv ar en
Mørbradgryde opskrifter (nem og sund) som kan laves i ovnen
Sådan kunne en mørbradgryde f.eks. se ud.
Laver du mørbradgryde, kan du får mørbraden til at række til flere personer, frem for når du steger den hel eller som bøffer.
For retten indeholder mange andre ingredienser, der mætter, såsom cocktailpølser, bacon og champignoner – i hvert fald i den traditionelle udgave – men det kan du læse meget mere om her på siden, hvor du også får link til mørbradgryde-opskrifter.
Hvad er mørbradgryde, og hvad kan du komme i retten?
11 gode opskrifter på mørbradgryde
Den klassiske – aka den gammeldags mørbradgryde
Den krydrede mørbradgryde med bacon
Der findes et utal af opskrifter på mørbradgryde. Hver familie har nok deres variant. Men ét er sikkert – der skal mørbrad i gryden. Og så måske ikke alligevel, men mere om det senere.
Retten er vellidt, og da kært barn har mange navne, har denne ret det også. Paprikagryde, vikingegryde og sort gryde, er nogle af de mest kendte. Nogle gange anvendes der andet end mørbrad i disse gryderetter. Men det er selvfølgelig kun, hvis der er mørbrad i, at retten kan smykke sig med navnet.
Hvad er mørbradgryde, og hvad kan du komme i retten?
Mørbradgryde kan også tilberedes i en stor pande.
Retten kan bestå af svine-, kalve- eller oksemørbrad – og måske endda også med lamme- eller vildtmørbrad. Den mest almindelige er nok den med svinemørbraden, også fordi den er billigst. Nogle kan måske også mene, at det er synd at skære en kalve eller oksemørbrad ud i tern eller skiver.
Derudover kommer der i den klassiske udgave ofte champignoner, bacon og/eller cocktailpølser. Paprika er også et must i en klassisk opskrift. Til retten serveres sædvanligvis ris eller kartoffelmos, men det bestemmer du jo selv, om du så vil servere salat og flutes, pasta eller brasede kartofler til.
Hvad er en mørbrad?
Mørbraden findes på alle slagtedyr. Faktisk kalder man også rygstykkerne på fisk for fiskens mørbrad – eller loins – men det er nok lidt en tilsnigelse. Mørbraden sidder langs den nedre, indvendige side af rygraden. Det er en muskel, der ingen funktion har for dyret. Det er derfor, den er så mør. Kødet er også meget magert, hvorfor det også er sundt.
Langs med selve mørbraden, sidder der nogle gange det, der hedder en bimørbrad. Den er ikke lige så mør, men den kan sagtens spises.
11 gode opskrifter på mørbradgryde
Men som nævnte findes der mange forskellige mørbradgryde-opskrifter. Det får du et bud på herunder, hvor der også er link til, hvor du kan finde opskrifterne.
Den klassiske – aka den gammeldags mørbradgryde
Det er svært at vælge en klassisk variant, netop fordi hver familie har sin opskrift. Nogle kommer flåede tomater i, andre tomatpuré, nogle jævner med fløde, andre med meljævning.
Men den opskrift du finder på Femina, ligger meget tæt på, hvad de fleste vil betegne som den klassiske variant – med svinemørbrad, bacon, cocktailpølser og paprika. Her er der brugt tomatpuré og fløde.
Selvom retten vel egentlig er en klassisk, dansk ret, kan du også støde på den i andre lande – eller navnet giver sig ud for at være fra et andet land. Men i virkeligheden er den italienske variant måske ikke mere italiensk end den svenske pølseret er svensk.
I den italienske udgave er der selvfølgelig italienskinspirerede ingredienser, som soltørrede tomater og mozzarella. Derudover er der spinat i. Du finder opskriften på den italienske variant her.
Når nu vi er ved det udenlandske, så skulle du prøve denne variant. Den er tilsat kokosmælk og peberfrugt. Til gengæld er der hverken skyggen af bacon eller pølser – det er åbenbart ikke eksotisk nok. Mørbraden tilberedes hel i sovsen i ovnen og skæres først ud lige inden servering og lægges tilbage i sovsen. Lækkert!
Nu er mørbrad jo noget nær det magreste stykke kød, der findes på en gris – og andre dyr også for den sags skyld. Men cocktailpølser, bacon, fløde og smør er det ikke. Alligevel kan det lade sig gøre at lave fedtfattig mørbradgryde.
Der er tilføjet broccoli og peberfrugt samt – overraskende nok – cashewnødder. Den opskrift kan du finde på hurtimums.dk.
Hvis sundt er fedtfattigt, så er opskriften her sund. Hvis sundt er masser af fibre og grøntsager, ja, så er opskriften måske også lidt sundere end de andre. Her er i hvert fald ikke skyggen af animalsk fedt – næsten.
Cocktailpølserne er skiftet ud med kyllingepølser, og svinebaconen med kalkunbacon – der kunne måske også anvendes lufttørret skinke i stedet, som også er fedtfattigt, men minder lidt mere om svinebacon, end kalkunbacon gør.
Derudover er der kommet seks hele røde peberfrugter i. Det er altså en sjat til fire personer. Men er du glad for peberfrugter, så go for it.
Den krydrede mørbradgryde med bacon
Denne udgave er til dig, der gerne vil holde det simpelt, men heller ikke er bleg for at komme lidt ekstra krudt og fylde i klassikerne. Her får den traditionelle mørbradgryde selskab af både karry, røget bacon, æbleeddike, citron og sågar ketchup. Opskriften på denne variant finder du på GastroFun.
Mørbradgryde i slow cooker
Er du bare vild med simremad, der dufter i hele huset hele dagen, så du kan samle appetit? Eller synes du, at det er herligt at kunne sætte maden over om morgenen, inden du tager hjemmefra, og så er maden stort set færdig, når du kommer hjem fra arbejde? Så skal du lave mad i slow cookeren. Og den kan du også lave mørbradgryde i.
Opskriften du finder på Mad og hobby er et godt eksempel på det. Den minder måske ikke meget om den klassiske mørbradgryde, for der er ikke hverken bacon, cocktailpølser, champignoner, tomatpuré eller fløde i. Ikke engang paprika. I stedet er der kartofler, gulerødder og slikærter. Den ser usandsynligt lækker ud, og er bestemt et forsøg værd.
Selvfølgelig findes der også en luksusudgave. Det er stadig svinemørbrad, men cocktailpølserne er skiftet ud med nogle gode gedigne pølser. Champignonerne er blevet blandet med chiitakesvampe og østershatte. Der er friske tomater og peberrod i, og sovsen er lavet på kalvefond, hvidvin og fløde.
Du finder opskriften på coop.dk, hvor der endda også er en video, hvor Claus Holm viser, hvordan du gør.
Mørbradgryde kan som bekendt laves af anden mørbrad, end den der sidder – eller sad – på grisen. I opskriften på Madens verden er der brugt kalvemørbrad. Der er stadig bacon i, men ingen pølser. Derimod er der grøntsager – gulerødder og peberfrugter. Gryderetten simrer i et par timer under låg.
Hos Main er de klassiske champignoner skiftet ud med blandede svampe. Ingen bacon, ingen pølser. Men oksemørbrad er jo også fantastisk lækkert i smagen, så hvor fylde en masse mere i. Svampe, løg og oksemørbrad – det er tre gode ting. Det kan kun gå godt.
Hvordan kan en mørbradgryde være vegansk? Mørbrad kommer fra et dyr! Og der er vist et eller andet med, at både mælk og kød skal komme fra et dyr for at hedde mælk – sojadrik, mandeldrik, og hvad de ellers hedder – eller kød ifølge EU-domstolens afgørelse. Men det er altså, hvad Cecilie Ustrup kalder denne ret på sin veganske blog.
Retten indeholder paprika og champignoner, ligesom den klassiske. Derudover er der peberfrugter i. De veganske erstatninger er veganske pølser og ikke krydret køderstatning, som f.eks. likemeat chciken chunks. Her er det så filmen knækker lidt. Én ting er, at der ikke kød i, men kylling? Det er der nu heller ikke meget mørbrad over. Men der findes nok ikke en vegansk mørbraderstatning.
Uagtet navnet så er det en lækker ret, hvis du er veganer, eller hvis du har kødløs dag på madplanen. Måske retten bare burde hedde vegansk paprikagryde i stedet.
Mørbradgryde er rigtig mormormad. Gryderetten var utroligt populær i 60’erne og 70’erne. Har du lyst til at prøve andre retter fra mormors tid, så skal du få fat i bogen Moderne Mormormad, der indeholder tidstypiske, danske retter fra 1950’erne til 1980’erne – og selvfølgelig også mørbradgryde.
Derudover får du fakta om tendenserne, nye ingredienser og fødevarereklamer fra dengang og 65 opskrifter med mormormad. Det er en flot bog med retro billeder, der fører dig tilbage i tiden.
Er du til danske retter, kommer du ikke uden om mørbradgryden. Den er lige så dansk som hakkebøf og frikadeller. Faktisk findes der et hav af retter, der hører det danske køkken til. Dem kan du finde i Gyldendals store kogebog.
Den indeholder næsten 3.000 opskrifter, som du bare må kunne lave, hvis du er en rigtig dansk madnørd. Det er kogebogen, du bare må eje, når du vil lave dansk mad.
Det er nu skønt at kunne komme alt i én gryde – måske lige med undtagelse af tilbehøret. Er du også vild med retter der tilberedes og serveres i gryden, kan du hente inspiration i Geniale gryderetter og superbe supper af Sonja Bock og Tina Scheftelowits.
Men skal det virkelig være alt i én gryde, så er det one pot-retter, du skal have fat i. Det er et forholdsvist nyt begreb, som du kan læse mere om og få opskrifter til i bogen One Pot af Mette Mølbak.
Vil du lære mere om madlavning eller tilberedning af diverse delikatesser, så kan du finde inspiration til et spændende madkursus hos TrueStory. Her finder du både kurser til at lave udenlandsk mad, dessertkurser, kurser til at lave vegansk mad, chokoladekurser, hotdogkurser og meget mere.
Hvad er mørbradgryde, og hvad kan du komme i retten?
Hvad er en mørbrad?
11 gode opskrifter på mørbradgryde
Den klassiske – aka den gammeldags mørbradgryde
Den krydrede mørbradgryde med bacon
Mørbradgryde i slow cooker
© Copyright 2022 Pilanto Aps